## Rješenje o oduzimanju dozvole Vrijednosnicama Osijek d.o.o., iz Osijeka za obavljanje poslova s vrijednosnim papirima iz čl. 34. t. 3. i 7. Zakona o tržištu vrijednosnih papira

### NN 22/2005 (16.2.2005.), Rješenje o oduzimanju dozvole Vrijednosnicama Osijek d.o.o., iz Osijeka za obavljanje poslova s vrijednosnim papirima iz čl. 34. t. 3. i 7. Zakona o tržištu vrijednosnih papira

# KOMISIJA ZA VRIJEDNOSNE PAPIRE REPUBLIKE HRVATSKE

406

Na teme­lju odredbi članka 12.
točka 5., članka 15., članka 41. stavak 2. i članka 52. Zakona o tržištu
vrijednosnih papira (»Narodne novine« br. 84/02), Komisija za vrijednosne
papire Republike Hrvatske po službenoj dužnosti u predmetu oduzima­nja dozvole
za obav­lja­nje poslova s vrijednosnim papirima brokerskom društvu
VRIJEDNOSNICE OSIJEK d.o.o., Osijek, Kapucinska 25/II, na sjednici održanoj 10.
ve­ljače 2005. godine donijela je

## RJEŠENJE

1. Brokerskom društvu
VRIJEDNOSNICE OSIJEK d.o.o. Osijek, Kapucinska 25/II, oduzima se dozvola za
obav­lja­nje s­lje­dećih poslova s vrijednosnim papirima iz članka 34. Zakona o
tržištu vrijednosnih papira:

a)
točka 3. – uprav­lja­nje portfe­ljem vrijednosnih papira za račun nalogodavca –
vlasnika portfe­lja;

b)
točka 7. – investicijsko savjetova­nje.

2.
Dozvola iz točke 1. izreke neće se oduzeti ukoliko brokersko društvo
VRIJEDNOSNICE OSIJEK d.o.o., Osijek, Kapucinska 25/II, u roku od 3 mjeseca od
dana konačnosti ovog rješe­nja zaposli investicijskog savjetnika na neodređeno
vrijeme, te ukoliko u istom roku ne nastupi bilo koji od razloga za oduzima­nje
dozvole propisan odredbama članka 52. stavak 1. Zakona o tržištu vrijednosnih
papira.

3.
Ovo rješe­nje upisat će se u Re­gistar ovlaštenih društava, koji vodi Komisija
za vrijednosne papire Republike Hrvatske.

4.
Brokerskom društvu VRIJEDNOSNICE OSIJEK d.o.o. Osijek, Kapucinska 25/II, nalaže
se da u roku od 5 radnih dana od dana konačnosti ovog rješe­nja obavijesti sve
nalogodavce s kojima ima zak­ljučen ugovor o uprav­lja­nju portfe­ljem o
oduzima­nju dozvole, te da bez odgode Komisiji za vrijednosne papire Repub­like
Hrvatske dostavi dokaz o uči­njenom.

5.
Brokerskom društvu VRIJEDNOSNICE OSIJEK d.o.o., Osijek, Kapucinska 25/II,
nalaže se da  u roku od 5 radnih dana od
dana konačnosti ovog rješe­nja provede otkaz re­gistracije svih vrijednosnih
papira s »računa portfe­lja«, te da bez odgode Komisiji za vrijednosne papire
Republike Hrvatske dostavi dokaz o uči­njenom.

6.
Nalaže se središnjoj depozitarnoj agenciji d.d. Zagreb, Ksaver 200, da provede
prek­njižbe svih vrijednosnih papira s »računa portfe­lja« re­gistriranih s
brokerskim društvom Vrijednosnice Osijek d.o.o., Osijek, na račune investitora,
te da bez odgode Komisiji za vrijednosne papire Republike Hrvatske dostavi
dokaz o uči­njenom.

7.
Nalaže se središnjoj depozitarnoj agenciji d.d. Zagreb, Ksaver 200, da na rok
od 3 mjeseca od dana konačnosti ovog rješe­nja brokerskom društvu Vrijednosnice
Osijek d.o.o. Osijek, onemogući otvara­nje »računa portfe­lja«.

8. Ovo rješe­nje objavit će se u
»Narodnim novinama«.

Obrazlože­nje

Komisija za vrijednosne papire
Republike Hrvatske (da­lje: Komisija) je rješe­njem klasa:
UP/I-450-08/03-02/121, urbroj: 567-03/03-3 od 29. svib­nja 2003. godine, društvu
VRIJEDNOSNICE OSIJEK d.o.o. (da­lje: Društvo) izdala čistopis dozvole za obav­lja­nje
poslova s vrijednosnim papirima iz članka 34. točke 1.-4. i 7. Zakona o tržištu
vrijednosnih papira (»Narodne novine« br. 84/02, da­lje: Zakon).

Odredbom članka 52. stavak 1.
točka 11. Zakona je propisano da će Komisija rješe­njem oduzeti dozvolu za obav­lja­nje
jednog ili više poslova s vrijednosnim papirima ovlaštenom društvu ako nema
zaposlenog brokera ili investicijskog savjetnika kada je to propisano, ili
poslove s vrijednosnim papirima za račun nalogodavca obav­ljaju osobe koje nisu
brokeri ili investicijski savjetnici. Naime, sukladno odredbi članka 57. stavak
2. Zakona, ovlašteno društvo može obav­ljati poslove iz članka 34. točke 3. i
7. Zakona samo ako je, pored brokera, zaposlilo još najma­nje jednoga
investicijskog savjetnika.

Uvidom
u Re­gistar ovlaštenih društava i Re­gistar ovlaštenih investicijskih
savjetnika koje vodi Komisija, te u podatke koje je Društvo dostavilo Komisiji
u dopisima od 21. listopada 2003. i 28. siječ­nja 2005. godine, utvrđeno je da
Društvo nema zaposlenoga investicijskog savjetnika.

Odredbom članka 52. stavak 6. Zakona predviđena je mo­guć­nost
da Komisija, kada utvrdi postoja­nje razloga za oduzima­nje dozvole iz stavka
1. točke 11. istog članka Zakona, u rješe­nju o oduzima­nju dozvole odredi da
dozvolu neće oduzeti ako ovlašteno društvo u roku koji odredi Komisija ispravi
nezakonitosti, a za vrijeme koje ne može biti du­lje od jedne godine od dana
konačnosti rješe­nja o oduzima­nju dozvole ne nastupi bilo koji od razloga za
oduzima­nje dozvole iz stavka 1. istog članka Zakona.

Slijedom navedenog, Komisija je odlučila kao u točkama
1. i 2. izreke ovog rješe­nja, što će se upisati u Re­gistar ovlaštenih
društava koji vodi Komisija, a u koji je Društvo upisano pod brojem 67
(šezdeset sedam).

U slučaju utvrđenih nezakonitosti i nepravilnosti
Komisija je, sukladno odredbi članka 15. stavak 4. točka 6. Zakona, ovlaštena
naložiti poduzima­nje rad­nji koje pridonose uspostav­lja­nju zakonitosti i
usklađiva­nju rada sa zakonima i drugim propisima. Stoga je Društvu naloženo da
u roku od 5 radnih dana od dana konačnosti ovog rješe­nja obavijesti sve
nalogodavce s kojima ima zak­ljučen ugovor o uprav­lja­nju portfe­ljem o
oduzima­nju dozvole, da provede otkaz re­gistracije svih vrijednosnih papira s
»računa portfe­lja«, te da dokaz o svemu uči­njenom bez odgode dostavi
Komisiji.

S tim u svezi va­ljalo je i Središ­njoj depozitarnoj
agenciji d.d. Zagreb naložiti da provede prek­njižbe svih vrijednosnih papira s
»računa portfe­lja« re­gistriranih s Društvom na račune investitora, kao i da
na rok od 3 mjeseca od dana konačnosti ovog rješe­nja onemogući Društvu otvara­nje
»računa portfe­lja«.

Sukladno odredbama članka 8. Zakona, ovo rješe­nje
objavit će se u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije
dopuštena, ali se protiv istoga može pokrenuti upravni spor podnoše­njem tužbe
Upravnom sudu Republike Hrvatske u roku od 30 dana od dana primitka ovog rješe­nja.

Klasa: UP/I-450-08/05-02/22
Urbroj: 567-03/05-1
Zagreb, 10. ve­ljače 2005.

Predsjednik Komisije
**Mi­ljenko Fičor,** v. r.

Rješenje, NN 22/2005-406